แนวโน้มดัชนีเช้าปรับลง
นักวิเคราะห์ฯคาดตลาดหุ้นไทยเช้านี้มีโอกาสปรับตัวลง เหตุตลาดต่างประเทศเริ่มปรับฐาน เสี่ยงจากการเมืองในประเทศ
18 ก.พ. 2553

นักวิเคราะห์ฯคาดตลาดหุ้นไทยเช้านี้มีโอกาสปรับตัวลง เหตุตลาดต่างประเทศเริ่มปรับฐาน เสี่ยงจากการเมืองในประเทศ
นายจักรกริช เจริญเมธาชัย รองกรรมการผู้จัดการ ฝ่ายกลยุทธ์การลงทุน บล.โกลเบล็ก กล่าวว่า ตลาดหุ้นไทยเช้านี้คาดว่าจะปรับตัวลง เนื่องจากตลาดต่างประเทศเริ่มที่จะมีการปรับฐานกันในเช้านี้ และตลาดบ้านเราเมื่อวานนี้ที่ปรับตัวขึ้นไปก็เป็นการอิงกับตลาดต่างประเทศเป็นหลัก ดังนั้นเมื่อตลาดต่างประเทศปรับตัวลง ตลาดบ้านเราก็น่าที่จะปรับตัวลงด้วย
โดยเฉพาะตลาดบ้านเราขณะนี้ยังมีปัจจัยเสี่ยงจากเรื่องของการเมือง แม้ว่าตลาดฯจะมีการปรับตัวขึ้นไปได้แต่เชื่อว่าก็น่าจะมีแรงขายทำกำไรออกมา ดังนั้นจึงแนะนำให้ซื้อเก็งกำไรและจบภายในวัน โดยมีแนวต้าน 700 จุด แนวรับ 694, 690 จุด
สำหรับปัจจัยจากภายนอกประเทศเวลานี้ข้อมูลทางเศรษฐกิจของสหรัฐฯก็ออกมาดี แต่ภาพในทางยุโรปยังมีความเปราะบาง จึงยังเป็นปัจจัยที่ถ่วงตลาดทั่วโลกได้ทุกเมื่อ